Félicité Robert de Lamennais

Felicité Robert de Lamennais (Saint-Malo, 1782eko ekainaren 19a - Paris, 1854ko otsailaren 27a) frantziar apaiz katoliko, idazle eta pentsalaria izan zen.

 Bizitza 
Matematika-irakaslea izan zen bere anaiak sortutako Saint-Maloko apaizgaitegian; 1816an apaiztu zen Vannesen. 1817tik 1823 bitartean, ospe handia eman zion Essai sur l´indifférence en matière religieuse (“Erlijiozko axolakabetasunari buruzko saiakera”) idatzi zuen.

1925ean argitaratutako De la religion considérée dans ses rapports avec l´ordre politique et social (“Erlijioaz, antolamendu politiko eta sozialarekin dituen harremanen ikuspuntutik”) liburuan aginpide zibilak Elizaren aginpidera makurtu behar zuela zioen. 1830ean, Lacordairerekin eta Montalembertekin batera, L´Avenir egunkaria sortu zuen, elizaren eta estatuaren aldeko bereizketaren aldekoa. 1832an, Elizak Mirari vos entziklikaren bidez gaitzetsi egin zituen haren ideiak.

1834an argitaratutako Paroles d´un croyant (“Fededun baten hitzak”) liburuak berriro ere Elizaren gaitzespena jaso zuen eta Lamennais Eliza katolikotik at geratu zen. Le livre du peuple (1838, “Herriaren liburua”), Le Pays et le Gouvernement (1840, “Herrialdea eta Gobernua”) eta Esquisse d´une philosophie (1841-1846, “Filosofia baten zirriborroa”) liburuetan kontzientzia-askatasunaren aldeko agertu zen. 1848an, herriaren ordezkari hautatu zuten batzar legegilerako.

 Erreferentziak 

Kategoria:Saint-Malotarrak
Kategoria:Index Librorum Prohibitorum
Kategoria:Frantsesezko idazleak
Kategoria:XIX. mendeko Frantziako idazleak
Kategoria:Frantziako idazleak
Kategoria:Frantziako filosofoak
Kategoria:Frantziako apaiz katolikoak
Kategoria:Kristau filosofoak
Kategoria:Frantziako diputatuak
Kategoria:Borboien berrezarkuntza Frantzian
Kategoria:Parisen hildakoak
Kategoria:Bretainiako politikariak
Kategoria:Aforismoegileak